
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Εφαρμογή του άρθρου 1 του Νόμου 653/77 «περί υποχρεώσεως 


των παρόδιων ιδιοκτητών για τη διάνοιξη Επαρχιακών οδών 
κ.λπ.» . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου της παλιάς πόλης Ρεθϋμνης 

(Κρήτης) στο υπ’ αριθ. 186 Ο.Τ. 2 

Τροποποίηση του ρυμοτομικού σχεδίου Αγ. Κων/νου Ν. Αιτωλ/ 

νιας στο Ο.Τ. 180. 3 

Καθορισμός δρόμων και απόστασης οικοδομών από τα όρια με τους 
κοινόχρηστους χώρρυς, στον οικισμό Αγ. Παρασκευής Ν. Αιτω¬ 
λίας και Ακαρνανίας. 4 

Τροποποίηση της 7775/ΕΠΑ 1391/8.10.87 απόφασης του Νο¬ 
μάρχη Εύβοιας για «καθορισμό ορίων και όρων και περιορισμών 
δόμησης και κατηγοριοποίηση των οικισμών α) ΜΑΓΟΥΛΑ και 

β) ΜΑΛΑΚΩΝΤΑΣ Δήμου Ερέτριας του Ν. Εύβοιας». 5 

Τροποποίηση σχεδίου πόλεως Πύργου Ν. Ηλείας. 6 

Τροποποίηση του ρυμοτομικού σχεδίου Καβάλας τοπικά σε ανώ¬ 
νυμη πάροδο της οδού Ηφαίστου (Φ.Π.11). 7 

Τροποποίηση του ρυμοτομικού σχεδίου ΑΥΛΗΣ Ν. Καβάλας για 

τον καθορισμό χώρου Αγροτικού Ιατρείου. 8 

Παραχώρηση οικοπέδου στην Κοινότητα Αμπελοκήπων Ν. Καστο¬ 
ριάς για τη δημιουργία γηπέδου Μπάακετ. .9 

Έγκριση ρυμοτομικού σχεδίου επέκτασης Σεβαστειανών Ν. Πέλλας 

και καθορισμός όρων δόμησης .10 

Αναγνώριση ως κύριας κοινοτικής οδού της οδού που συνδέει του οι¬ 
κισμό Μπαλί με τους οικισμούς Βλυχάδα και Χάρακα Ν. Ρεθύ- 
μνης.11 


Αναγνώριση ως κύριας κοινοτικής οδού της οδού που συνδέει τον οι¬ 
κισμό Πάνορμο με τον οικισμό Αγγελιανά Ν. Ρεθύμνης.12 


. ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. Α,Τ.Υ. 4390/οικ. ' (1) 

Εφαρμογή του άρθρου I του Νόμου 653/77 «περί υποχρεώσεως των 
παρόδιων ιδιοκτητών για τη διάνοιξη Επαρχιακών οδών κ.λπ.». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Το Ν. 653/77 περί υποχρεώσεως των παρόδιων ιδιοκτητών για 
τη διάνοιξη Εθνικών Επαρχιακών και Κοινοτικών οδών. 

2. Το Π.Δ. 929/79 ως και του Ν. 960/21.8.79 και ιδιαίτερα την 
παρ. 4 του άρθρου 9 δια των οποίων τέθηκαν σε εφαρμογή νέες διατά¬ 
ξεις απαλλοτριώσεων με επιβάρυνση των παρόδιων ιδιοκτητών για τις 
περιπτώσεις Εθνικών οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρθρου 
I του Ν. 653/77 σε οδούς που προβλέπεται εκτέλεση εργασιών βελτιώ- 
σεως και διαπλατύνσεως. 

Και αφού λάβαμε υπόψη τη μελέτη του κόμβου σύνδεσης του ΚΤΕΟ 
Ν. Βοιωτίας με Ε.Ο. Θήβας - Λιβαδειάς καθώς και το αντίστοιχο κτη¬ 
ματολόγιο αυτής σύμφωνα με το οποίο η συνολικά απαλλοτριούμενη 
έκταση είναι 4607,62 τετρ. μέτρα, αποφασίζουμε: 

Ορίζουμε την περιοχή που φαίνεται στο κτηματολογικό τεύχος της 
μελέτης του κόμβου σύνδεσης του ΚΤΕΟ Ν. Βοιωτίας με την Ε.Ο. Θή¬ 
βας - Λιβαδειάς για την οποία έχουν εφαρμογή οι διατάξεις του άρθρου I 
του Ν. 653/77. 

Η παρούσα να δημοσιευθεί στην Εφημερίδα της Κυβερνήσεως. 

Λιβαδειά, 5 Αυγούστου 1988 
Ο Νομάρχης 
Θ. ΜΕΤΑΞΑΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

Α ΠΟΦΑΣΕ ΙΣ 

Αριθ. 53997/2846 (2) 

Τροποποίηση του ρυμοτομικού σχεδίου της παλιάς πόλης Ρεθύμνης 
(Κρήτης) στο υπ’ αριθ. 186 Ο.Τ. 

Ο ΑΝΑΠΛ. ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 


Έχοντας υπόψη: 

1. Τις διατάξεις του ν. δ/τος της 17.7.1923 «περί σχεδίων πόλεων», 
όπως μεταγενέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3 και 70. 

2. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/85 «Κυβέρνηση και Κυβερνητικά όρ¬ 
γανα» (ΦΕΚ 137/Α) και ειδικότερα το άρθρο 23 (παρ. 1). 

4. Τις διατάξεις του π. δ/τος 183/1986 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους νομάρχες (ΦΕΚ 70/Α) και ειδικότερα το άρθρο 2 παρ. α 

5. Το υπ’ αριθ. 842/1980 π. δ/γμα «Περί απλουστεύσεως της δια¬ 
δικασίας κατά την έκδοσιν διοικητικών τινών πράξεων ατομικού χαρα- 
κτήρος κ.λπ.» (ΦΕΚ 208/Α). 

6. Την υπ’ αριθ. ΐ. 1281/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Ύ. 1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

8. Την ρπ’ αριθ. 320/1987 γνωμοδότηση του Δημοτικού Συμβου¬ 
λίου Ρεθύμνης. 

9. Την υπ’ αριθ. 72/1988 γνωμοδότηση του Κεντρικού Συμβουλίου 
Χωροταξίας. Οικισμού και Περιβάλλοντος, αποφασίζουμε: 

1. Εγκρίνεται η τροποποίηση του ρυμοτομικού σχεδίου παληάς πό¬ 
λης Ρεθύμνης (Κρήτης) που έχει χαρακτηρισθεί ως παραδοσιακή με το 
από 19.10.78 π. δ/γμα (ΦΕΚ 594/Α) και ειδικότερα στο υπ’ αριθ. 
186 Ο.Τ. με τη μετατόπιση της οικοδομικής - ρυμοτομικής γραμμής, 
όπως φαίνεται στο σχετικό πρωτότυπο διάγραμμα σε κλίμακα 1:100. 

2. Ακριβές αντίγραφο του διαγράμματος αυτού θεωρημένο από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 1988 πράξη του θα είναι ανηρτημένο επί 20 ημέρες στο Τμήμα 
Αρχείου και Σχεδίων της Διεύθυνσης Τοπογραφικών Εφαρμογών του 
Υπουργείου Περιβάλλοντος, Χωροταξίας και Δημοσίων Έργων, οδός 
Πουλίου και Αμαλιάδος 17, για να λάβουν γνώση οι ενδιαφερόμε¬ 
νοι. 


3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 13 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 


Αριθ. 2223 

Τροποποίηση του 


♦ 


(3) 

ρυμοτομικού σχεδίου Αγ. Κων/νου Ν. Αιτωλ/νίας 
στο Ο.Τ. 180. 


Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

Ι.Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Π.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’αριθ. 1018/71 Ν.Δ/γμα(ΦΕΚ 
220/Α) και με την παρ. 3 του άρθρου 34 του Ν. 1577/85. 

3. Τις διατάξεις του υπ’ αριθ. 183/1986 Π. Δ/ματος (ΦΕΚ 70/Α) 
και ειδικότερα το άρθρο 3. 

4. Την υπ’ αριθ. 50/88 γνωμοδότηση του Κ.Σ. Αγ. Κων/νου. 

5. Τη Γ4Δ/15883/1903/8.2.88 κοινή απόφαση «περί μη δημο¬ 
σίευσης διαγρ/των» (ΦΕΚ 142/Β/15.3.88). 


6. Την υπ’ αριθ. 11 (θέμα 5ο) 1988 γνωμοδότηση του Συμβουλίου 
Χωροταξίας, Οικισμού και Περιβάλλοντος, Νομού Αιτωλ/νίας, αποφα¬ 
σίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Αγ. Κων/νου 
Τριχωνίδας στο ΟΤ 180, όπως φαίνεται στα συνημμένα σχέδια του 
άην/χού Κώστα Παππά. 

Άρθρο 2. 

Η ισχύς της παρούσης απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 26 Ιουλίου 1988 
Ο Νομάρχης 
ΓΙΩΡ. ΠΑΠΑΙΩΑΝΝΟΥ 

- + - 

Αριθ. 1305 (4) 

Καθορισμός δρόμων και απόστασης οικοδομών από τα όρια με τους κοι¬ 
νόχρηστους χώρους, στον οικισμό Αγ. Παρασκευής Ν. Αιτωλίας και 
Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Το από 24.4.85 Π. Δ/γμα (ΦΕΚ 181 Δ’/3,5.85) «περί καθορι¬ 
σμού ορίων οικισμών μέχρι 2.000 κατοίκους» και συγκεκριμένα το άρ¬ 
θρο 6 παρ. 3 δεύτερο εδάφιο, όπως προστέθηκε με το από 14.2.87 
(ΦΕΚ 133Δ/23.2.87), 

2. .Την 3/1988 απόφαση Κοιν. Συμβουλίου Αγ. Παρασκευής, με 
την οποία χαρακτηρίζει τους δρόμους εντός των ορίων του οικισμού. 

3. Τη γνωμοδότηση του συμβουλίου ΧΟΠ, όπως διατυπώθηκε στην 
7 (θέμα 4ον) πράξη του, στη συνεδρίαση της 2.5.88. 

4. Την 17931/9.9.82 απόφαση Νομάρχη «περί μεταφοράς αρμο¬ 
διοτήτων», αποφασίζουμε: 

Η τοποθέτηση των οικοδομών εντός των ορίων του Οικισμού Αγ. 
Παρασκευής Ν. Αιτωλίας και Ακαρνανίας, και η απόσταση από τα όρια 
με τους κοινόχρηστους χώρους καθορίζεται όπως παρακάτω: 

1. Από τους αμαξητούς δρόμους τα κτίρια θα τοποθετούνται σε από¬ 
σταση 4 (τέσσερα) μ. 

2. Από τους βατούς δρόμους σε απόσταση δύο (2) μ. από τον άξονα 
των βατών δρόμων. 

3. Τα τοπογραφικά διαγράμματα θα θεωρούνται από την Κοινότητα 
όσον αφορά το χαρακτηρισμό των δρόμων σε αμαξωτούς και βατούς 
καθώς και το πλάτος που έχουν. 

4. Σε περίπτωση που η τήρηση των παραπάνω αποστάσεων δημιουρ¬ 
γεί προβλήματα στην οικοδόμηση των οικοπέδων, θα αποφαίνεται σχε¬ 
τικά για τη θέση του κτιρίου η αρμόδια Ε.Π.Α.Ε. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 2 Αυγούστου 1988 
Με εντολή Νομάρχη 
Ο Προϊστάμενος 
Γ. ΚΑΛΟΓΕΡΑΣ 

- ♦ - 

Αριθ. 5774/ΕΠΑ 987 (5) 

Τροποποίηση της 7775/ΕΠΑ 1391/8.10.87 απόφασης του Νομάρχη 
Εύβοιας για «καθορισμό ορίων και όρων και περιορισμών δόμησης 
και κατηγοριοποίηση των οικισμών α) ΜΑΓΟΥΛΑ και β) ΜΑΛΑ- 
ΚΩΝΤΑΣ Δήμου Ερέτριας του Ν. Εύβοιας». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.85) «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ, 

4. Τα πληθυσμιακά στοιχεία της τελευταίας απογραφής του κράτους 
της ΕΣΤΕ. 

5. Την υπ’ αριθ. 91/9.9.87 απόφαση Δημ. Συμβουλίου Ερέτριας. 

6. Τη με αριθ. Πρωτ. 7648/ΕΠΑ 1393/6.10.87 εισήγηση Τ.Π. 
και Π.Ε. προς το ΣΧΟΠ Ν. Εύβοιας. 

7. Την υπ' αριθ. 9 γνωμοδότηση του 15ού/87 Πρακτικού του 
Σ.Χ.Ο.Π. Ν. Εύβοιας. 

8. Το υπ’ αριθ. Ζ/645/8.4.86 έγγραφο Δασαρχείου Χαλκίδας. 

9. Την 61/1988 απόφαση Δημ. Συμβουλίου Ερέτριας. 

10. Την 4276/ΕΠΑ 761/12.7.88 εισήγηση ΤΠ και ΠΕ προς το 
ΣΧΟΠ Ν. Εύβοιας. 

11. Τη γνωμοδότηση με αρ. 5 του Πρακτικού 18/13.7.88 του 
ΣΧΟΠ Ν. Εύβοιας, αποφασίζουμε: 

Τροποποιούμε μερικώς την 7775/ΕΠΑ 1391/8.10.87 απόφασή 
μας όπως παρακάτω: 

1. Στην παρ. II προστίθεται η φράση: «Για το τμήμα Η του οικισμού 
Μαγούλας τα σημεία των ορίων του οικισμού με στοιχεία 59, 58, 58’ 
καθορίζονται ως εξής: 

Το σημείο 59 να απέχει 280 μ. από το σημείο 56 και 130 μ. από το 
σημείο 57. 

Το σημείο 58 να απέχει 180 μ. από το σημείο 57 και 210 μ. από το 
σημείο 59 όπως καθορίζεται παραπάνω. 

Το σημείο 58’ να απέχει 230 μ. από το σημείο 57 και 210 μ. από το 
σημείο 59 όπως καθορίστηκε παραπάνω. 

Οποιοσδήποτε άλλος καθορισμός που προκύπτει είτε από περιγραφή 
είτε από το χάρτη που συνοδεύει την παραπάνω απόφαση δεν ισχύει για 
τα σημεία αυτά». 

2. Η παρ. III Α (Γενικοί όροι δόμησης) αντικαθίσταται ως εξής: 

Α. Γενικοί όροι δόμησης. 

α) Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85 (ΦΕΚ 181Δ/3.5.85) και 
για τους οικισμούς α) ΜΑΓΟΥΛΑ και β) ΜΑΛΑΚΩΝΤΑΣ ορίζεται αρ¬ 
τιότητα γηπέδου 1.000 τ.μ. 

β) Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα που έχουν: 

1. Ελάχιστο εμβαδόν 600 τ.μ. μέχρι την ημέρα δημοσίευσης της πα- 
ρούσης. 

2. Με όποιο εμβαδόν είχαν στις 3.5.85 ημέρα δημοσίευσης του από 
24.4.85 Δ/τος». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χαλκίδα, 29 Ιουλίου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 

- ♦- 

Αριθ. οικ. 2913 (6) 

Τροποποίηση σχεδίου πόλεως Πύργου Ν. Ηλείας. 

Η ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α. Του άρθρου 20 και 29 του από 17.7.1923 Ν. Δ/τος «περί σχε¬ 
δίων πόλεων, κωμών και συνοικισμών του Κράτους», όπως τροποποιή¬ 
θηκε και συμπληρώθηκε μεταγενέστερα. 

β. Του Ν. 3200/55 «περί διοικητικής αποκεντρώσεως όπως έχει συ¬ 
μπληρωθεί μεταγενέστερα». 

γ. Του 712/70 Β. Δ/τος «περί κ&θοριαμού των διατηρούμενων υπέρ 
του Υπουργού Δημοσίων Έργων αρμοδιοτήτων», που εκδόθηκε σε 
εκτέλεση του 532/70 Ν. Δ/τος, όπως μετά τροποποιήθηκαν και συ¬ 
μπληρώθηκαν με τα 677/71 και 198/72 Β. Δ/τα. 
ν ο. Του Ν. 1032/80 «περί συστάσεως Υ.Χ.Ο.Π.». 

ε. Του 1337/83 «περί πολεοδομικών σχεδίων». 

στ. Του Ν. 1577/85 (ΦΕΚ 210 Α 18.12.85) «περί Γ.Ο.Κ.». 


ζ. Του Ν. 1558/85 (ΦΕΚ 137 Α 26.7.85) «Κυβέρνηση και Κυβερ¬ 
νητικά Όργανα». 

η. Του Π. Δ/τος 183/85 (ΦΕΚ 70 Α/5.6.86) και τις εγκυκλίους 
117 και 119/1.7.86 του ΥΠΕΧΩΔΕ σχετικά με έγκριση τροποποιή¬ 
σεων και καθορισμού όρων δόμησης από τους Νομάρχες. 

2. Το από 9.2.40 Β. Δ/γμα ΦΕΚ 63Α/17.2.40 «περί αναθεώρη¬ 
σης και επέκτασης του σχεδίου πόλεως Πύργου και επιβολής οικοδομι¬ 
κών περιορισμών». 

3. Το από 14.6.1988 Τοπογραφικό Διάγραμμα με κλίμακα 1:200 
που υπογράφει ο τοπογράφος Μηχανικός Γεώργιος Ζεπάτος και απει¬ 
κονίζεται η οδός Ήρας η οποία δεν προβλέπεται από το σχέδιο πόλεως 
Πύργου και που θα αναρτηθεί στο κτίριο της Πολεοδομίας για 15 ημέ¬ 
ρες. 

4. Το γεγονός ότι ο δρόμος αυτός (οδός Ήρας) αν και δεν προβλέπε- 
ται από το σχέδιο πόλεως Πύργου είναι διαμορφωμένος, ασφαλτοστρω¬ 
μένος ,και ο Δήμος Πύργου έχει εκτελέσει έργα αποχετεύσεως, υδρεύ- 
σεως κ.λπ. 

5. Τη σύμφωνη γνώμη του Συμβουλίου Χ.Ο.Π. που διατυπώθηκε 
στο αριθ. 8/88 πρακτικό αυτού 3ο, αποφασίζουμε: 

Εγκρίνουμε την τροποποίηση του σχεδίου πόλεως Πύργου και ανα¬ 
γνωρίζουμε την οδό Ήρας ως οδό του σχεδίου πόλεως με όρους δόμη¬ 
σης αυτούς που ισχύουν στην περιοχή. 

Η δε οικοδομική γραμμή όπως έχει καθορισθεί επί του συνημμένου 
τοπογραφικού διαγράμματος που αποτελεί παράρτημα της αποφάσεώς 
μας αυτής. 

Η απόφασή μας αυτή, που ισχύει από τη δημοσίευσή της, να δημο- 
σιευθεί στην Εφημερίδα της Κυβερνήσεως. 

Πύργος, 8 Αυγούστου 1988 
Η Νομάρχης 

ΑΛ. ΜΑΡΚΟΓΙΑΝΝΑΚΗ 

-♦- 

Αριθ. 5196 (7) 

Τροποποίηση του ρυμοτομικού σχεδίου Καβάλας τοπικά σε ανώνυμη 
πάροδο της οδού Ηφαίστου (Φ.Π.11). 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) «Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες». 

4. Το από 29.5.1985 Π.Δ. (ΦΕΚ 279Δ/31.5.1985) επέκτασης 
του ρυμοτομικού σχεδίου Καβάλας. 

5. Την υπ’ αριθ. 235/19.4.1988 απόφαση του Δημ. Συμβουλίου 

Καβάλας. , 

6. Την υπ’ αριθ. 10/151/6.6.1988 γνωμοδότηση του Συμ. 
Χ.Ο.Π. Ν. Καβάλας, αποφασίζουμε: 

Εγκρίνεται η τροποποίηση του ρυμοτομικού σχεδίου Καβάλας το¬ 
πικά σε ανώνυμη πάροδο της οδού Ηφαίστου που καθορίζεται ως πεζο¬ 
δρόμος πλάτους 300 μ. όπως φαίνεται στο συνημμένο και θεωρημένο 
από την πρ/νη του ΤΠ και ΠΕ διάγραμμα, σε κλίμακα 1:200 και 
1:500, το οποίο διάγραμμα θα αναρτηθεί για είκοσι (20) ημέρες στο 
γραφ. 326 του ΤΠ και ΠΕ. 

Η απόφαση αυτή θα ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Καβάλα, 28 Ιουλίου 1988 
Ο Νομάρχης 

ΘΑΝΑΣΗΣ ΣΕΙΤΑΝ1ΔΗΣ 

Αριθ. 7331 (8) 

Τροποποίηση του ρυμοτομικού σχεδίου ΑΤΛΗΣ Ν. Καβάλας για τον 
καθορισμό χώρου Αγροτικού Ιατρείου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

• 1. Το Ν.Δ. της 17.7.1923 «περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως τροποποιή¬ 
θηκε. 

3. Το από 2.4.1985 Π.Δ. (ΦΕΚ 225 Δ/14.5.1985) «Μεταβίβαση 
αρμοδιοτήτων στους Νομάρχες για την έγκριση και τροποποίηση ρυμο¬ 
τομικών σχεδίων καθώς και όρων και περιορισμών δόμησης αγροτικών 
οικισμών». 


4. Την απόφαση του Κοινοτικού Συμβουλίου. 

5. Την υπ' αριθ. 10/179/18.7.1988 γνωμοδότηση του Συμβου¬ 
λίου Χ.Ο.Π. Ν. Καβάλας, αποφασίζουμε: 

Την τροποποίηση του ρυμοτομικού σχεδίου Αυλής και καθορίζουμε 
χώρο Αγροτικού Ιατρείου όπως φαίνεται στο συνημμένο και θεωρημένο 
από την Πρ/νη του ΤΠ και ΠΕ διάγραμμα σε κλίμακα 1:1000 το οποίο 
και θα αναρτηθεί για 20 ημέρες στο γραφείο 326 του ΤΠ και ΠΕ. 

Η απόφαση αυτή θα ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Καβάλα, 28 Ιουλίου 1988 
Ο Νομάρχης 

ΘΑΝΑΣΗΣ ΣΕΪΤΑΝΙΔΗΣ 

Αριθ. ΚΗ/427 (9) 

Παραχώρηση οικοπέδου στην Κοινότητα Αμπελοκήπων Ν. Καστοριάς 
για τη ■ δημιουργία γηπέδου Μπάσκετ. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Το αριθμ. 503/14.10.87 έγγραφο της Κοινότητας Αμπελοκή¬ 
πων με το οποίο ζητά την παραχώρηση του αριθμ. 20 οικοπέδου του 
συν/σμού Αμπελοκήπων για τη δημιουργία γηπέδου Μπάσκετ. 

2. Τα κτηματολογικά στοιχεία (πίνακες και διαγράμματα) της ορι¬ 
στικής διανομής του συν/σμού Αμπελοκήπων έτους 1969 - 70 στα 
οποία εμφανίζεται το αριθμ. 20 οικόπεδο με έκταση 0.888 τ.μ. ως δια¬ 
θέσιμο. 

3. Το αριθμ. ΚΗ/6271/31.12.87 έγγραφο της Δ/νσης Δασών της 
Νομαρχίας μας από το οποίο προκύπτει ότι δεν υπάρχουν κωλύματα 
από πλευράς της για παραχώρηση. 

4. Το αριθμ. ΚΟ/2925/11.1.88 έγγραφο του Τμήματος Πολεοδο¬ 
μίας και Πολεοδομικών Εφαρμογών από το οποίο προκύπτει ότι δεν 
υπάρχει αντίρρηση από πλευράς του για την παραχώρηση. 

5. Το αριθμ. 2716/31.12.87 έγγραφο ΙΖ Εφορείας Προϊστορικών 
και Κλασικών Αρχαιοτήτων από το οποίο προκύπτει ότι δεν υπάρχει 
αντίρρηση για την παραχώρηση. 

6. Το αριθμ. Φ. 9.5/181/14.1.88 έγγραφο Ελληνικού Οργανισμού 
Τουρισμού από το οποίο προκύπτει ότι δεν έχει αντίρρηση για την παρα- 
χώρηση. 

7. Τις διατάξεις της παρ. 10 του άρθρου 123 του Αγροτικού Κώδικα 


όπως τροποποιήθηκε με το άρθρο 6 του Ν. 994/79 που αναφέρονται 
στη δυνατότητα της παραχώρησης κοινοχρήστων εκτάσεων σε νομικά 
πρόσωπα δημοσίου ή Ιδιωτικού δικαίου. 

8. Το αριθμ. 3/88 πρακτικό του Νομαρχιακού Συμβουλίου Καστο¬ 
ριάς από το οποίο προκύπτει ότι δεν υπάρχει αντίρρηση για την παρα¬ 
χώρηση. 

9. Τις διατάξεις του αριθμ. 733/69 Β. Δ/τος καθώς και του αριθμ. 
709/70 Β. Δ/τος που εκδόθηκε σε εκτέλεση του Ν.Δ. 532/70 «περί 
συμπληρώσεως διατάξεων περί διοικητικής αποκεντρώσεως κ.λπ.», 
αποφασίζουμε: 

Παραχωρούμε οριστικά στην Κοινότητα Αμπελοκήπων το αριθμ. 20 
οικόπεδο με έκταση 0.888 τ.μ. του συν/σμού Αμπελοκήπων έτους 
1969 - 70 το οποίο απεικονίζεται στο διάγραμμα που σας στέλνουμε 
για τη δημιουργία γηπέδου Μπάσκετ. 

Το παραχωρούμενο διαθέσιμο οικόπεδο θα χρησιμοποιηθεί αποκλει¬ 
στικά και μόνο για τη δημιουργία γηπέδου Μπάσκετ. 

Η απόφαση αυτή έχει θέση οριστικού τίτλου κυριότητας και μεταγρά¬ 
φεται με φροντίδα της Κοινότητας μετά τη δημοσίευσή της στην Εφημε¬ 
ρίδα της Κυβέρνησης. 

Η απόφαση αυτή θα ανακληθεί αν δεν πραγματοποιηθεί ο σκοπός για 
τον οποίο γίνεται η μεταβίβαση. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Καστοριά, 22 Ιουλίου 1988 
Ο Νομάρχης 

ΣΤΕΡΓΙΟΣ ΧΟΝΔΡΟΝΑΣΙΟΣ 

Αρίθ. 909 (10) 

Έγκριση ρυμοτομικού σχεδίου επέκτασης Σεβαστειανών Ν. Πέλλας και 
καθορισμός όρων δόμησης, 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος 17.7.23 «περί σχεδίων πόλεων κ.λ.π.» 
όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» και ειδικότερα τα άρθρα 24 και 27 αυτού; 

3. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

4. Τις διατάξεις του Ν. 1577/85 (ΦΕΚ 210/Α/85) «Γενικός Οικο¬ 
δομικός κανονισμός». 

5. Τις διατάξεις του από 2.4.85 (ΦΕΚ 225/Δ/85) Π. Δ/τος «Με¬ 
ταβίβαση αρμοδιοτήτων στους Νομάρχες για την έγκριση και τροπο¬ 
ποίηση ρυμοτομικών σχεδίων καθώς και των όρων και περιορισμών δό¬ 
μησης αγροτικών οικισμών». 

6. Τις διατάξεις του Π.Δ. 20.8.85 (ΦΕΚ 414/Δ/30.8.85) «Πολεο¬ 
δόμηση και επέκταση οικισμών της χώρας μέχρι 2.000 κατοίκους και 
τροποποίηση του από 24.4.85 Π. Δ/τος». 

7. Το ρυμοτομικό διάγραμμα Σεβαστειανών, οριστική διανομή έτους 
1964 που κυρώθηκε με την 389/12.6.67 απόφαση Νομάρχη. 

8. Τους όρους και περιορισμούς δόμησης Σεβαστειανών που εγκρίθη- 
καν με την 2674/86 απόφασή μας. 

9. Την απόφαση του Κοινοτικού Συμβουλίου Σεβαστειανών με 
αριθμό 20/88. 

10. Την πράξη γνωμοδότησης του Σ.Χ.Ο.Π. με αριθμό 41/88, 
αποφασίζουμε: 

Α. Εγκρίνεται η επέκταση του ρυμοτομικού σχεδίου Σεβαστειανών σε 
τμήμα του κοινόχρηστου τεμαχίου 341 με τον καθορισμό οικοδομήσι¬ 
μων χώρων και χώρων πρασίνου, όπως φαίνεται στο σχετικό πρωτό¬ 
τυπο διάγραμμα σε κλίμακα 1:1000 που Θεωρήθηκε από τον Προϊστά¬ 
μενο του Τμήματος Πολεοδομίας και Πολεοδομικών Εφαρμογών με 
την από 10/7/88 πράξη του και αποτελεί αναπόσπαστο μέρος της από¬ 
φασης. 

8. Στο πρόσωπο των οικοπέδων που βρίσκονται στην περιοχή της 
επέκτασης επιβάλλεται προκήπιο πλάτους τριών (3) μέτρων. 

Γ. Καθορίζονται όροι και περιορισμοί δόμησης των οικοπέδων στην 
περιοχή επέκτασης ως εξής: 

Ελάχιστο εμβαδό οικοπέδων: τετρακόσια (400) τ.μ. 

Ελάχιστο πρόσωπο οικοπέδων: δεκατέσσερα (14)μ. 

Κατά τα λοιπά ισχύουν οι περιορισμοί που προβλέπονται από την 
2674/1.7.86 απόφασή μας καθώς και αυτοί του από 24.4.85 Π. Δ/ 
τος (ΦΕΚ 181 /Δ/85) όπως τροποποιήθηκε. 

' Η απόφαση αυτή να δημοσιευθεί στην Εφημερίδα της Κυβί '.νή- 
σεως. 

Έδεσσα, 10 Ιουνίου 1988 
Ο Νομάρχης 
ΝΙΚΟΣ ΜΑΚΡΑΚΗΣ 

-♦- 

Αριθ. ΠΓ/793 · (11) 

Αναγνώριση ως κύριας κοινοτικής οδού της οδού που συνδέει τον οικι¬ 
σμό Μπαλί με τους οικισμούς Βλυχάδα και Χάρακα Ν. Ρεθύμνης. 

Η ΝΟΜΑΡΧΗΣ ΡΕΘΤΜΝΗΣ 
Έχοντας υπόψη: 

1. Το Ν. 3200/55 «περί διοικητικής αποκεντρώσεως» σε συνδυασμό 
με το Ν.Δ. 532/70, Ν.Δ. 950/72, 291/73. 

2. Την κοινή απόφαση των Υπουργών Προεδρίας της Κυβέρνησης 
και Χωροταξίας, Οικισμού και Περιβάλλοντος, με θέμα «Κωδικοποί¬ 
ηση και συμπλήρωση συλλογικών οργάνων κ.λπ.» (Υ. αριθ. 7524/ 
1151/ΦΕΚ 767/Β). 

3. Τις διατάξεις του Ν.Δ. 17.7.23 «περί σχεδίων πόλεων κ.λπ.». 


4. Τις διατάξεις του Π.Δ. 24.5.85 ΦΕΚ 270/Δ (άρθ. 1). 

5. Την από 25.11.87 με αριθμό 33 απόφαση του Κοινοτικού Συμ¬ 
βουλίου Μελιδονίου. 

6. Τη σύμφωνη γνώμη του Συμβουλίου Χ.Ο.ΓΙ. Ν. Ρεθύμνης όπως 
διατυπώθηκε στη με αριθ. 2β/19.2.88 γνωμοδότησή του. 

7. Τη με αριθ. ΠΓ/401/25.4.88 προηγούμενη απόφασή μας την 
οποία και τροποποιούμε με την παρούσα, αποφασίζουμε: 

Αναγνωρίζουμε ως κύρια κοινοτική οδό στην οποία έχουν εφαρμογή 
οι οικείες διατάξεις του άρθρου 1 του Π.Δ. 24.5.85 (ΦΕΚ 270/Δ/ 
31.5.85) την οδό που συνδέει τον οικισμό Μπαλί Κοινότητας Μελιδο- 
νίου με τους οικισμούς Βλυχάδα και Χάρακα (μήκους 2 χλμ. περίπου 
και πλάτους 6 μ.) όπως αυτή φαίνεται στο διάγραμμα το οποίο έχει 
εγκριθεί από τη Νομάρχη κλ. 1:30.000. 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης και η ισχύς της αρχίζει από τη δημοσίευσή της. Μετά δε τη δημο¬ 
σίευση, ακριβές αντίγραφο του πρωτότυπου σχεδιαγράμματος αναγνώ¬ 
ρισης ως κύριας κοινοτικής οδού της οδού Μπαλί - Βλυχάδα - Χάρακα 
της επαρχίας Μυλ/μου Ν. Ρεθύμνης σε κλίμακα 1:30.000 που συνο¬ 
δεύει την παρούσα απόφαση, να αναρτηθεί για 15 ημέρες στην προθήκη 
του Πολεοδομικού Γ ραφείου Περάματος για να λάβουν γνώση οι ενδια¬ 
φερόμενοι. 

Πέραμα, 18 Ιουλίου 1988 
Η Νομάρχης 
Β. ΜΟΣΙΑΛΟΥ 


♦ 


Αριθ. ΠΓ/794 ,(12) 

Αναγνώριση ως κύριας κοινοτικής οδού της οδού που συνδέει τον οικι¬ 
σμό Πάνορμο με τον οικισμό Αγγελιανά Ν. Ρεθύμνης. 


Η ΝΟΜΑΡΧΗΣ ΡΕΘΥΜΝΗΣ 


Έχοντας υπόψη: 

1. Το Ν. 3200/55 «περί διοικητικής αποκεντρώσεως» σε συνδυασμό 
με το Ν.Δ. 532/70, Ν.Δ. 950/72, 291/73. 

2. Την κοινή απόφαση των Υπουργών Προεδρίας της Κυβερνήσεως 
και Χωροταξίας, Οικισμού και Περιβάλλοντος, με θέμα «Κωδικοποί¬ 
ηση και συμπλήρωση συλλογικών οργάνων κ.λ.π.» (Υ. αριθμέ. 7524/ 
1151/ΦΕΚ 767/Β). 

3. Τις διατάξεις του Ν.Δ. 17.7.23 περί σχεδίων πόλεων κ.λ.π. 

4. Τις διατάξεις του Π.Δ. 24.5.85 ΦΕΚ 270/Δ ι (άρθ. 1). 

5. Την από 27.10.87 με αρ. 72 απόφαση του Κοινοτικού Συμβου¬ 
λίου Πανόρμου. 

6. Τη σύμφωνη γνώμη του Συμβουλίου Χ.Ο.Π. Ν. Ρεθύμνης όπως 
διατυπώθηκε στη με αρ. 2α/19.2.88 γνωμοδότησή του. 

7. Τη με αριθ. ΠΓ/402/25.4.88 προηγούμενη απόφασή μας την 
οποία τροποποιούμε με την παρούσα, αποφασίζουμε: 

Αναγνωρίζουμε ως κύρια κοινοτική οδό στην οποία έχουν εφαρμογή 
οι οικείες διατάξεις του άρθρου 1 του Π.Δ. 24.5.85 (ΦΕΚ 270/Δ/ 
31.5.85) την οδό που συνδέει τον οικισμό Πάνορμο (κοινότητας Πανόρ¬ 
μου) με τον οικισμό Αγγελιανών (κοινότητας Αγγελιανών) επαρχίας 
Μυλ/μου Ν. Ρεθύμνης και συγκεκριμένα την οδό που διέρχεται από την 
Αγία Σοφία και Γεροπόταμο όπως αυτή φαίνεται στο διάγραμμα το 
οποίο έχει εγκριθεί από τη Νομάρχη κλ. 1:10.000. 

Η παρούσα απόφαση να δημοσιευθεί στην Εφημερίδα της Κυβέρνη¬ 
σης και η ισχύς τής αρχίζει από τη δημοσίευσή της. Μετά δε τη δημο¬ 
σίευση ακριβές αντίγραφο του πρωτοτύπου σχεδιαγράμματος αναγνώ¬ 
ρισης ως κυρίας κοινοτικής οδού της οδού. Πάνορμο - Αγία Σοφία - Γε- 
ροπόταμος - Αγγελιανά της επαρχίας Μυλ/μου Ν. Ρεθύμνης σε κλ. 
1:10.000 που συνοδεύει την παρούσα απόφαση, να αναρτηθεί για 15 
ημέρες στην προθήκη τοπυ Πολεοδομικού Γ ραφείου Περάματος για να 
λάβουν γνώση οι ενδιαφερόμενοι. 

Πέραμα. 18 Ιουλίου 1988 
Η Νομάρχης 
Β. ΜΟΣΙΑΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





